Golfsamband Íslands hlýtur styrk úr Afrekssjóði ÍSÍ Gengið hefur verið frá samningi Golfsambands Íslands og Afrekssjóðs ÍSÍ vegna styrkveitinga ársins 2018 . Golfsamband Íslands ( GSÍ ) flokkast sem A / Afrekssérsamband samkvæmt flokkun Afrekssjóðs ÍSÍ fyrir árið 2018 . Tveir keppendur tóku þátt í Ólympíuleikum ungmenna á árinu og sigur í liðakeppni á Evrópumeistaramótinu í Glasgow á árinu er án efa einn af hápunktum ársins . Fjölmargir kylfingar hafa verið að keppa á alþjóðlegum mótum á árinu og margir þeirra tekið þátt í sterkustu mótaröðum í heiminum . Það voru þau Haukur Örn Birgisson , forseti GSÍ og Brynjar Eldon Geirsson , framkvæmdastjóri GSÍ , sem undirrituðu samninginn fyrir hönd GSÍ og þau Lilja Sigurðardóttir , formaður stjórnar Afrekssjóðs ÍSÍ og Andri Stefánsson , sviðsstjóri Afreks - og Ólympíusviðs ÍSÍ fyrir hönd Afrekssjóðs ÍSÍ .